Afganistan / Taliban-hallinnon suhtautuminen Syyriassa Fatemiyoun-joukoissa taistelleisiin henkilöihin

Afghanistan / The situation of former Fatemiyoun fighters under the de facto Taliban regime

**Kysymykset**

1. Miten Taliban-liike ja Taliban-hallinto ovat suhtautuneet Syyriassa Fatemiyoun-joukoissa taistelleisiin henkilöihin?  
  
2. Onko Fatemiyoun-joukoissa taistelleisiin kohdistettu oikeudenloukkauksia Afganistanissa erityisesti Taliban-liikkeen 2021 valtaannousun jälkeen?

***Questions***

1. What is the situation of former Fatemiyoun fighters under the new Taliban regime?  
2. *Have there been infringements against former Fatemiyoun fighters especially after the Taliban takeover in 2021?*

Liwa Fatemiyoun -joukkoja käsitellään tarkemmin maatietopalvelun kyselyvastauksessa ”Syyria / Iran / Liwa Fatemiyoun, toiminta, johto, palvelusehdot, pakkovärväys, Iranin vallankumouskaarti, Quds-joukot, shiiamilitiat” (16.7.2018). Taistelijoihin Afganistanissa kohdistuvia seurauksia on aiemmin käsitelty maatietopalvelun kyselyvastauksissa ”Afganistan / Taisteleminen Syyriassa ja siihen liittyvät rangaistukset Afganistanissa” (12.7.2018, päivitykset 18.2.2019 ja 28.6.2019).

## Miten Taliban-liike ja Taliban-hallinto ovat suhtautuneet Syyriassa Fatemiyoun-joukoissa taistelleisiin henkilöihin?

Afganistaniin arvioidaan palanneen useita tuhansia Syyriassa taistelleita Fatemiyoun-joukkojen jäseniä, jotka ovat pääosin asettuneet Keski-Afganistanin ja Länsi-Afganistanin hazaraenemmistöisille alueille. Taistelijat pyrkivät yleensä pitämään matalaa profiilia toiminnastaan Fatemiyoun-joukoissa.[[1]](#footnote-1)

Ennen Taliban-liikkeen valtaannousua 15.8.2021 useissa medioissa esiintyi spekulaatioita, joiden mukaan Iran aikoisi mobilisoida Fatemiyoun-joukot puolustamaan shiiaväestönosaa Afganistanissa.[[2]](#footnote-2) Tämä skenaario ei kuitenkaan toteutunut, ja Fatemiyoun-joukot pidättäytyivät taistelemasta tai muulla tavoin asettumasta Talibania vastaan[[3]](#footnote-3). Sen sijaan Fatemiyoun-joukot julkaisivat heinäkuussa 2021 ja Taliban-liikkeen valtaannousun jälkeen elokuussa 2021 virallisia kannanottoja, joissa ne ilmoittivat tuestaan Talibanille.[[4]](#footnote-4) Taliban-liike ei omasta puolestaan ole tehnyt virallista linjausta Fatemiyoun-taistelijoita koskien[[5]](#footnote-5), mutta yksittäiset Talibanin jäsenet ovat esittäneet joukkoja vastustavia kommentteja[[6]](#footnote-6). Samalla tavoin yksittäiset Fatemiyoun-joukkojen jäsenet ovat julkisesti vastustaneet Talibania, ja osa heistä on myös vapaaehtoisesti julistautunut taistelemaan liikettä vastaan.[[7]](#footnote-7)

Iranin ja Taliban-liikkeen keskinäiset välit ovat perinteisesti olleet vaikeat, mutta osapuolten diplomaattiset suhteet ovat lähentyneet viime vuosina.[[8]](#footnote-8) Osittain syynä on ollut Yhdysvaltojen vastustaminen ja toisaalta myös kansainvälisen ISIS-terroristijärjestön *Islamic State Khorasan Province (ISKP)* -haaran vakiintuminen Afganistaniin vuodesta 2015 lähtien, mikä on ollut yhteinen uhka Talibanille ja Iranille.[[9]](#footnote-9) Avoimen diplomatian lisäksi myös Taliban-liikkeen ja Iranin vallankumouskaartin ulkomaan operaatioista vastaavien Quds-joukkojen välinen kulissien takainen yhteistyö on lisääntynyt.[[10]](#footnote-10)

Osittaisista yhteisistä intresseistä huolimatta Fatemiyoun-joukkojen väliintuloa pidetään silti edelleen mahdollisena Iranin painostuskeinona esimerkiksi, jos shiiojen asema heikkenee Talibanin hallitsemassa Afganistanissa. Fatemiyoun-joukkojen suosion Afganistanin hazaroiden parissa ennustetaan kasvavan, mikäli Taliban lisää toimiaan vähemmistöä vastaan.[[11]](#footnote-11) Fatemiyoun-joukkojen on edelleen raportoitu värväävän uusia jäseniä afganistanilaisten parissa.[[12]](#footnote-12) Afganistanin nykyisissä poliittisissa ja humanitaarisissa olosuhteissa Fatemiyoun-joukkoihin kuuluminen ja siitä maksettava palkka saattavat olla yhä useammalle houkutteleva vaihtoehto.[[13]](#footnote-13) Edellä mainituista syistä Taliban-liike näkee Fatemiyoun-joukot potentiaalisena uhkana ja pitää niiden toimintaa Afganistanissa laittomana.[[14]](#footnote-14)

## Onko Fatemiyoun-joukoissa taistelleisiin kohdistettu oikeudenloukkauksia Afganistanissa erityisesti Taliban-liikkeen 2021 valtaannousun jälkeen?

Iran Wire -uutissivuston tekemän selvityksen mukaan Taliban-liike on pidättänyt, vanginnut ja kiduttanut entisiä Afganistanin turvallisuusjoukkojen sotilaita syytettynä Fatemiyoun-joukkojen jäsenyydestä. Iran Wire tulkitsee toimien olevan laajemmin osa Talibanin hazaraväestönosaan kohdistamaa väkivaltaa.[[15]](#footnote-15)

Independent Persian -uutissivuston mukaan Taliban-liike on keväällä 2022 alkanut aiempaa aktiivisemmin pidättämään Afganistaniin palanneita entisiä Fatemiyoun-joukkojen taistelijoita.[[16]](#footnote-16) Independent Persian -uutissivuston mukaan Taliban-liike esimerkiksi pidätti keväällä 2022 Heratissa Fatemiyoun-joukkojen entisen jäsenen Ramazan Mohammadin. Samassa yhteydessä pidätettiin muitakin Iraniin sidoksissa olevia henkilöitä. Uutissivuston mukaan heitä on kidutettu vankeuden aikana.[[17]](#footnote-17)

Afganistanissa toimiva ISIS-järjestön haara ISKP on Taliban-liikkeen valtaannousun jälkeen jatkanut shiioja ja hazaroita vastaan kohdistettuja terrori-iskuja. Iskuja on suunnattu yleisesti hazaroiden ja shiiojen suosimiin kokoontumispaikkoihin.[[18]](#footnote-18)

## Lähteet

AAN - Afghanistan Analysts Network 17.1.2022. *A Community Under Attack: How successive governments failed west Kabul and the Hazaras who live there*. Osoitteessa (2.8.2022): <https://www.afghanistan-analysts.org/en/reports/war-and-peace/a-community-under-attack-how-successive-governments-failed-west-kabul-and-the-hazaras-who-live-there/>

The Atlantic Council 22.10.2021*. The Hazara community in Afghanistan is stuck in the middle between Iran and the Taliban*. <https://www.atlanticcouncil.org/blogs/iransource/the-hazara-community-in-afghanistan-is-stuck-in-the-middle-between-iran-and-the-taliban/> (käyty 4.8.2022).

Diyaruna

30.9.2021. *Taliban’s oppression of minorities raises spectre of civil war.* <https://diyaruna.com/en_GB/articles/cnmi_di/features/2021/09/30/feature-01>(käyty 4.8.2022).

26.12.2021. *Shadow of Fatemiyoun militia looms over Afghanistan’s future.* <https://diyaruna.com/en_GB/articles/cnmi_di/features/2021/12/26/feature-01> (käyty 4.8.2022).

Independent Persian

4.5.2022. کمیته ۵۴ نفره وابسته به سپاه پاسداران در کابل چه می‌کند؟ (”*Mitä Vallankumouskaartiin sidoksissa oleva 54 hengen komitea tekee Kabulissa?)”.* <https://www.independentpersian.com/node/235481/سیاسی-و-اجتماعی/کمیته-۵۴-نفره-وابسته-به-سپاه-پاسداران-در-کابل-چه-می%E2%80%8Cکند؟> (käyty 4.8.2022).

16.5.2022. *دو فعال فرهنگی در زندان طالبان شکنجه شد (”Kahta kulttuuritoimijaa kidutettiin Talibanin vankilassa”)*. <https://www.independentpersian.com/node/238606/سیاسی-و-اجتماعی/دو-فعال-فرهنگی-در-زندان-طالبان-شکنجه%E2%80%8C-می%E2%80%8Cشوند> (käyty 4.8.2022).

Iran Wire

4.11.2021. *IranWire Exclusive: Iran Recalls Senior Fatemiyoun Commanders to Syria.* <https://iranwire.com/en/features/70708> (käyty 4.8.2022).

21.1.2022. *Taliban Accuses Afghan Soldiers of Fighting for Iran and Syria*. <https://iranwire.com/en/world/71158> (käyty 2.8.2022).

Maahanmuuttovirasto

16.7.2018. *Syyria / Iran / Liwa Fatemiyoun, toiminta, johto, palvelusehdot, pakkovärväys, Iranin vallankumouskaarti, Quds-joukot, shiiamilitiat.* Saatavilla Tellus-tietokannasta.

12.7.2018. *Afganistan / Taisteleminen Syyriassa ja siihen liittyvät rangaistukset Afganistanissa.* Saatavilla Tellus-tietokannasta.

8.2.2019. *Afganistan* / *Taisteleminen Syyriassa ja siihen liittyvät rangaistukset Afganistanissa.* Saatavilla Tellus-tietokannasta.

28.6.2019. *Afganistan* */ Taisteleminen Syyriassa ja siihen liittyvät rangaistukset Afganistanissa*. Saatavilla Tellus-tietokannasta.

MEI – Middle East Institute 30.7.2021. *Can the IRGC-Taliban honeymoon continue?*

*(Part 1).* <https://www.mei.edu/publications/can-irgc-taliban-honeymoon-continue-part-1> (käyty 2.8.2022).

*(Part 2).* <https://www.mei.edu/publications/can-irgc-taliban-honeymoon-continue-part-2> (käyty 2.8.2022).

PBS – Public Broadcasting Service 20.7.2021. *What Is the Fatemiyoun Brigade and Why Does It Make the Taliban Nervous?* <https://www.pbs.org/wgbh/frontline/article/what-is-the-fatemiyoun-brigade-and-why-does-it-make-the-taliban-nervous/>(käyty 2.8.2022.)

RFE/RL – Radio Free Europe / Radio Liberty 7.2.2020. *The Return Of Pro-Iranian Militia Fighters To Afghanistan Fuels Fears In Kabul, Washington*. <https://www.rferl.org/a/the-return-of-pro-iranian-militia-fighters-to-afghanistan-fuels-fears/30422587.html>(käyty 4.8.2022.)

Rasanah 1.9.2021. *Iran-Backed Fatemiyoun Brigade Cautiously Avoiding a Clash With the Taliban.* <https://rasanah-iiis.org/english/monitoring-and-translation/reports/iran-backed-fatemiyoun-brigade-cautiously-avoiding-a-clash-with-the-taliban/>(käyty 4.8.2022.)

TWI – The Washington Institute for Near East Policy

19.7.2021. *Iran Sets Its Eyes on Afghanistan.* <https://www.washingtoninstitute.org/policy-analysis/iran-sets-its-eyes-afghanistan>(käyty 4.8.2022).

18.8.2021. *Iran Is Poised to Exploit the Uncertainties of the Afghan Collapse.* <https://www.washingtoninstitute.org/policy-analysis/iran-poised-exploit-uncertainties-afghan-collapse> (käyty 4.8.2022.)

War on the Rocks 7.6.2022. *Can Iran Get Along with the Taliban?* <https://warontherocks.com/2022/06/can-iran-get-along-with-the-taliban/>(käyty 4.8.2022.)

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. RFE/RL 7.2.2020. [↑](#footnote-ref-1)
2. PBS 20.7.2021; TWI 19.7.2021. [↑](#footnote-ref-2)
3. MEI 30.7.2021; TWI 18.8.2021. [↑](#footnote-ref-3)
4. Rasanah 1.9.2021. [↑](#footnote-ref-4)
5. IranWire 4.11.2021. [↑](#footnote-ref-5)
6. PBS 20.7.2021; Iran Wire 21.2.2022. [↑](#footnote-ref-6)
7. MEI 30.7.2021. [↑](#footnote-ref-7)
8. The Atlantic Council 22.10.2021; MEI 30.7.2021; TWI 18.8.2021. [↑](#footnote-ref-8)
9. War on the Rocks 7.6.2022. [↑](#footnote-ref-9)
10. MEI 30.7.2021. [↑](#footnote-ref-10)
11. Diyaruna 30.9.2021. [↑](#footnote-ref-11)
12. Diyaryna 26.12.2021. [↑](#footnote-ref-12)
13. IranWire 4.11.2021. [↑](#footnote-ref-13)
14. Rasanah 1.9.2021; The Atlantic Council 22.10.2021. [↑](#footnote-ref-14)
15. Iran Wire 21.1.2022. [↑](#footnote-ref-15)
16. Independent Persian 4.5.2022. [↑](#footnote-ref-16)
17. Independent Persian 16.5.2022. [↑](#footnote-ref-17)
18. AAN 17.1.2022. [↑](#footnote-ref-18)